text: 3F dømt for injurier
  19 december 2014 kl. 06.48
  Nu er der faldet dom i en sag om blokaden ved restaurant Vejle-gården. Dommen koster 3F 92.000 kr.
  I foråret 2012 rasede konflikten om restaurant Vejlegården. Restauranten ville ikke indgå overenskomst med 3F, som efterfølgende lavede blokade foran restauranten.
  Undervejs beskyldte 3F en tagdækker for, at han havde forsøgt at køre en blokadevagt ned. Tagdækkeren sagde, at han blot havde puffet til et skilt, da han forsøgte at komme ud fra restauranten.
  3F anmeldte episoden til politiet, men politiets efterforskning gav ikke anledning til en sag. Herefter anmeldte tagdækkeren 3F for injurier. Og det er 3F nu blevet dømt for, skriver Vejle Amts Folkeblad.
  3F skal betale 20.000 kr. i erstatning til tagdækkeren, plus bøder og sagsomkostninger, så 3F efter med en udgift på i alt 92.000, skriver Vejle Amts Folkeblad.
  